Diari Oficial de la Generalitat Valenciana


Sumari del DOGV 6199, del 04-02-2010 (2009/14652)

Notificació de la sentència dictada en el judici de divorci contenciós 000795/2009.
-----------------------------------------------------------------------------------

### Dades del document

Número de DOGV
:   6199

Data del DOGV
:   04-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14094


Data del document
:   17-12-2009

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el judici de divorci contenciós 000795/2009. [2009/14385]  
Assumpte civil 000795/2009  
Eva María Murciano Vicente, secretària del Jutjat de Primera Instància número 7 de Castelló de la Plana.  
En el judici a què es fa referència, s'ha dictat la resolució que té el text que literalment és com segueix:   
«Sentència número 000704/2009  
Jutge que la dicta: José Luis Conde-Pumpido García.  
Lloc: Castelló de la Plana.  
Data: 17 de desembre de 2009.  
José Luis Conde-Pumpido García, magistrat jutge de Primera Instància número 7 de Castelló de la Plana, he conegut aquestes actuacions de judici de divorci número 795/2009, promogudes a instàncies de Margarita Narváez García, representada pel procurador senyor Colón Gimeno i defensada pel lletrat senyor Arrufat Pujol, contra John Alexander Merlano Cardona, en rebel·lia.   
Antecedents de fet  
Primer. El procurador senyor Colón Gimeno, en la representació que té acreditada de Margarita Narváez García, va promoure una demanda de divorci contra John Alexander Merlano Cardona en la qual, després de l'al·legació dels fets i fonaments de dret que va estimar aplicables, va concloure sol·licitant que es dictara sentència on es declarara que pertocava el divorci dels litigants.   
Segon. Una vegada admesa a tràmit la demanda, se cità a termini de forma legal el demandat, qui no va comparéixer dins el termini establit i en la forma escaient, i en conseqüència va ser declarat en rebel·lia.   
Tercer. Convocades les parts a la vista, aquesta tingué lloc el dia 17 de desembre de 2009, amb l'única assistència de la part actora, la qual es va ratificar en la seua demanda. Després de rebre el plet a prova, es practicaren les admeses i declarades pertinents les quals consistiren en documental (donar com a reproduïda l'aportada amb la demanda). Practicada tota la prova en l'acte, el plet va quedar vist per a sentència sense més tràmits.   
Quart. En aquest procediment han de declarar-se com a fets provats aquells que es relaten a continuació.  
1. John Alexander Merlano Cardona i Margarita Narváez García van contraure matrimoni a Castelló de la Plana el dia 17 de febrer de 2006 (fet acreditat mitjançant el certificat de matrimoni de què s'acompanya la demanda).  
2. Del matrimoni indicat no va nàixer cap fill. (No consta que existisca descendència).  
Fonaments de dret   
Primer. Després d'haver transcorregut tres mesos des de la celebració del matrimoni, concorren els requisits els quals, de conformitat amb els articles 81.1 i 86 del Codi Civil, en la redacció que en dona la Llei 15/2005, de 8 de juliol, permeten decretar el divorci dels cònjuges litigants.   
Segon. Pel que fa a les mesures que, de conformitat amb l'article 91 del Codi Civil, hagen de regir després del divorci, com que no se n'ha sol·licitat cap ni consta que concórreguen circumstàncies que obliguen a adoptar-les d'ofici, no pertoca prendre cap acord. Tercer. La naturalesa especial de les pretensions deduïdes en aquest plet fa que no s'estime procedent condemnar cap dels litigants al pagament de les costes.   
Vistos els articles esmentats i tots altres que hi són aplicables de manera general i pertinent,   
Dispositiva   
Estime la demanda formulada pel procurador senyor Colón Gimeno, en nom i representació de Margarita Narváez García, contra John Alexander Merlano Cardona, declare dissolt per divorci el matrimoni dels litigants assenyalats, amb tots els efectes legals. Tot això sense realitzar exprés pronunciament condemnatori en costes.  
Notifiqueu aquesta resolució a les parts, i feu-los saber que contra aquesta es pot interposar recurs d'apel·lació dins del termini de cinc dies.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.   
Per a la notificació al demandat rebel, en parador ignorat, publiqueu edictes al tauler d'anuncis del Jutjat i en el Diari Oficial de la Comunitat Valenciana.  
Una vegada siga ferma, inscriviu-la al marge de la inscripció del matrimoni en el Registre Civil de Castelló de la Plana.  
Aquesta és la meua sentència, que pronuncie, mane i firme».   
El jutge.  
La sentència anterior va ser llegida pel jutge que la va dictar, mentre estava constituït en audiència pública, el mateix dia que es va pronunciar davant del secretari judicial. En done fe.  
 Atés que es desconeix el domicili o la residència actuals de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis d'aquest Jutjat i en el Diari Oficial de la Comunitat Valenciana, per a portar a efecte la diligència de notificació de sentència a John Alexander Merlano Cardona.  
Castelló de la Plana, 17 de desembre de 2009.- La secretària judicial: Eva María Murciano Vicente.